《送内父碧筠罗先生还乡》
明代·鲁能

万里驰驱上帝州，夜灯尊酒话绸缪。旅怀忽起乡园梦，逸兴应随潞渚舟。

玉润惭非红杏雨，冰清照破碧天秋。悬知后夜相思处，月满关山独倚楼。

作者简介：（?—1486）明广东新会人，字干之。景泰五年进士。授南京户部四川司主事，历陕西布政司右参议、右参政、右布政使。陕西大饥，集古今救荒之策可行者尽行之，活民甚多。官至右副都御史巡抚甘肃，卒官。